Fredag den 13. blev Aalborg Havnebad lukket på grund af rotter, og de ækle dyr huserer stadig, hvor der burde være fyldt med badende gæster. - Vi holder lukket, og vi har ingen prognose for, hvornår vi kan åbne for badning igen, siger Tina Dalsgaard Jensen, der er miljøsagsbehandler ved Aalborg Kommunes Miljø- og Energiforvaltning. Der er ikke fanget rotter på stedet de sidste to dage, men der er ikke tvivl om, at der er flere artsfæller på spil. - Vi har udlagt noget, vi kalder spor-mel, der viser poteaftryk, og der er flere rotter i området, kan vi konstatere. Vi derfor også sat fælder og kameraovervågning op, siger hun. Aalborgensiske badegæster må derfor væbne sig med tålmodighed. Der kan gå længe endnu, inden det bliver muligt at bade i havnen.

Opsummering:
Aalborg Havnebad ligger og soler sig uden badegæster, for rotterne er stadig et problem.